"Dikaelo tsa go dirisa dikao tsa makwalopotso a Tlhatlhobo ya Bosetšhaba ya Ngwaga 1. Thadisokakaretso Tlhatlhobo ya Bosetšhaba ya Ngwaga (TBN) ke tlhatlhobo ya kwa bokhutlong ya kitso le bokgoni tse barutwana ba solofelwang gore ba bo ba di kwadisitwse kwa bokhutlong jwa nngwe le nngwe ya Mephato ya 1-6 le 9. Maloko a barutabana le bagakolodi ba dirutwa ba tlhamile dikao tsa makwalopotso a teko a barutabana ba ka a dirisang mo thutong ya Puo le ya Dipalo ka maikaelelo a go tshegetsa ditlhatlhobo tsa kwa sekolong le go netefatsa gore barutwana ba nna le go itshepa go go tlhokagalang, le go tsaya karolo ka katlego mo ditlhatlhobong tsa kwa ntle. Dikao tsa makwalopotso a diteko a tlhamilwe go tswa mo tirong ya kharikhulamo e e akaretsang Dikgweditharo 1, 2 le 3 tsa ngwaga wa sekolo le sekao sotlhe sa teko sa Tlhatlhobo ya Bosetšhaba ya Ngwaga sa mophato mongwe le mongwe se neetswe. Dikao tsa makwalopotso a a akaretsang sekao sa lekwalopotso la teko ya Tlhatlhobo ya Bosetšhaba ya Ngwaga (TBN), a oketsa ditlhatlhobotsweledi tsa fa sekolong tse barutwana ba tshwaneteng go di dira mme ga e di emisetse/refosana le tsona. 2. Kgolaganyo le didiriswa tse dingwe tsa go ithuta le go ruta Ditlhangwa dingwe tsa dikao tsa makwalopotso le dipotso ka botsona di golagantswe ka bomo le Dibukatiro tse di maleba tsa mophato gore go nne le tomagano/tsenyeletso e e tlhokagalang. Dikao tsa makwalopotso di lolamisitswe/tlhamaladitswe go ya ka ditlhokego tsa Pegelo ya Kharikhulamo ya Bosetšhaba Mephato R- 12 (PKB), tshiamelo ya Pegelo ya Pholisi ya Kharikhulamo le Tlhatlhobo (PPKT) ya mephato e e maleba le Porotokolo ya Bosetšhaba ya Tlhatlhobo (PBT). Dikwalo tse tsotlhe tse, go tlaleletsa le tse dingwe tse di ka neelwang ke sekolo, di bopa sediriswa se se humileng go thusa barutabana mo go ipaakanyetseng dithuto le go dira tlhatlhobo e e tlhomameng (tlhatlhobo ya go ithuta). 3. E lomagana le metswedi e mengwe ya go ithuta le ya go ruta. Gore gonne le botlhokwa jwa tomagano tse dingwe tsa dikao tsa ditlhangwa le dipotso di lomagantswe ka maitlhomo a gore e tsamaelane le se se mo dibukeng tsa tiro tsa kereiti/mophato o o maleba.Dikao le tsona di dirilwe go tsamaelana tsa Kemo e e Tlhomamisitsweng ya Kharikhulamo ya Bosetšhaba le di tlhokego tsa Kemo e e Tlhomamisitsweng ya Kharikhulamo ya Bosetšhaba(NCS) Kereiti R- 12, Neelano ya Pegelo ya Pholisi ya Kharikhulamo le Tlhatlhobo go dikereiti tse maleba le Tlhatlhobo ya Bosetshaba ya Porotokholo. Mmogo ditokomane tse,le tse dingwe fela tse sekolo se tla neelanang ka tsona, go dira motheo wa motswedi o o humileng go thusa barutabana go ipaakanyetsa dithuto le tsamaiso ya tlhatlhobo e e tlhomameng (Tlhatlhobo –ithuto). 4. O ka dirisa jang dikao tsa makwalopotso Le fa dikao tsa makwalopotso a mophato le serutwa a rulagantswe go nna kompa e le nngwe, barutabana ga ba a tshwanela go neela barutwana kompa yotlhe go e araba ka gangwe. Barutabana ba tshwanetse go tlhopha dipotso go tswa mo dikaong tsa makwalopotso a a maleba le thuto e e rulaganyeditsweng nako nngwe le nngwe e e neilweng. Dipotso tsa dikao tsa makwolopotso a teko kgotsa setlhopha sa dipotso se se kgonagalang se se tlhophilweng ka kelotlhoko, di ka dirisiwa mo dikgatong tse di farologaneng tsa go ruta le go ithuta jaana:- 4.1 Kwa tshimologong ya thuto jaaka tekotshupo/tekotheo go supa bokgoni le makoa a morutwana. Tshupo e tshwanetse go isa kwa pegelong e e bonako go barutwana le go tlhama dithuto tse di maleba tse di buang ka makoa a a supilweng le go tiisa bokgoni. Tekotshupo e ka neelwa jaaka tirogae go boloka nako ya go ruta mo phaposing. 1"